Deyle (departement)

't Departement Deyle (Département de la Dyle) was e Frans departement, gevormd in 1795 by d' annexoasje van de Zuudelike Nederlandn by Frankryk. 't Is genoemd noa de riviere de Deyle.

't Wierd gevormd deur soamnvoegienge van 't zuudelik dêel van 't hertogdom Broabant, de streke van Halle (vroeger groafschap Henegouwn) en nog e dêel kleindere gebiedn.

't Departement, met hoofdstad Brussel, was ingedêeld in de volgnde arroendissementn en kantongs:
Arroendissement Brussel:
kantongs: Anderlecht, Asse, Brussel, Halle, Terhulpen, Lennik, Sint-Stevens-Woluwe (Zoaventem), Ukkel, Vilvoorde en Wolvertem (Meyse).
Arroendissement Leuven:
kantongs: Aarschot, Diest, Glabbeek, Graven, Haacht, Leuven, Tienen en Zoutleeuw.
Arroendissement Neyvel:
kantongs: Genappe, Herne, Geldenaken, Neyvel, Perwys en Woaver.

Achter de val van Napoleong in 1814 kwam 't departement de provinsje Zuud-Broabant in 't Verênigd Keunienkryk van de Nederlandn. 

Categorie:Broabant
Categorie:Departement van België
Categorie:Departement in de Nederlandn